*Denne erklæring vedrører “Oplysningsskema vedrørende minkvirksomheder med egenproduktion af mink i 2020, som vælger en erstatningsopgørelse efter “model for principper for opgørelse af ekspropriationserstatning” jf. bekendtgørelsens § 3, stk. 2, og minkvirksomheder uden produktion i 2020 jf. bekendtgørelsens § 11”, Version 02.01.*

***Uafhængig revisors erklæring om aftalte arbejdshandlinger vedrørende oplysningsskema for minkvirksomheder***

Til erstatnings- og taksationskommissioner oprettet i henhold til § 3 i bekendtgørelse nr. 1915 af 6. oktober 2021, og tilhørende sekretariat (Minksekretariatet), jf. § 8 i samme bekendtgørelse.

**Formålet med denne erklæring om aftalte arbejdshandlinger og begrænsninger i anvendelse og distribution**

Formålet med denne erklæring er alene at assistere erstatnings- og taksationskommissionerne og Minksekretariatet (herefter ”Tiltænkte Brugere”) med at fastslå, om det af [Minkavler ApS] udfyldte oplysningsskema til brug for behandlingen af sagen om erstatning og kompensation til virksomheden (herefter ”Oplysningsskemaet”) er udarbejdet i overensstemmelse med *Vejledning til ”Oplysningsskema vedrørende minkvirksomhed (model for principper for opgørelse af ekspropriationserstatning” til minkvirksomheder med og uden egenproduktion af mink i 2020, Version 02.01* (herefter ”Vejledningen”), og erklæringen kan være uegnet til andet formål. Denne erklæring er alene tiltænkt [Minkavler ApS] og Tiltænkte Brugere og må ikke anvendes af eller distribueres til andre parter.

**Ledelsens ansvar**

Ledelsen i [Minkavler ApS] har bekræftet, at de aftalte arbejdshandlinger, der er fastlagt af de Tiltænkte Brugere, er passende til brug for opgaven.

Ledelsen er ansvarlig for Oplysningsskemaet.

**Revisors ansvar**

Vi har udført opgaven om aftalte arbejdshandlinger i overensstemmelse med den internationale standard om beslægtede opgaver (ISRS) 4400 (Revised) *Agreed-Upon Procedures Engagements og yderligere krav ifølge dansk revisorlovgivning samt Revisorinstruks om afgivelse af erklæring om aftalte arbejdshandlinger vedrørende oplysningsskema for minkvirksomheder (model for principper for opgørelse af ekspropriationserstatning), Version 02.01*. En opgave om aftalte arbejdshandlinger indebærer, at vi udfører de arbejdshandlinger, der er fastlagt af de Tiltænkte Brugere, og rapporterer om observationerne, som er de faktiske resultater af de udførte aftalte arbejdshandlinger. Vi udtaler os ikke om egnetheden af de aftalte arbejdshandlinger.

Denne opgave om aftalte arbejdshandlinger er ikke en erklæringsopgave med sikkerhed. Vi afgiver derfor ikke en revisionskonklusion eller udtrykker anden form for konklusion med sikkerhed. Hvis vi havde udført yderligere arbejdshandlinger, kunne andre forhold være fundet og rapporteret.

*Professionel etik og kvalitetsstyring*

Vi har overholdt relevante bestemmelser i revisorloven og International Ethics Standards Board for Accountants’ internationale retningslinjer for revisors etiske adfærd (IESBA Code), herunder principper om integritet, objektivitet, professionel kompetence og fornøden omhu og uafhængighedskravene i IESBA Code.

Vores revisionsfirma anvender *International Standard on Quality Management 1, ISQM 1*, som kræver, at vi designer, implementerer og driver et kvalitetsstyringssystem, herunder politikker eller procedurer vedrørende overholdelse af etiske krav, faglige standarder og gældende lov og øvrig regulering.

**Arbejdshandlinger og observationer**

Vores arbejde har bestået i at udførede nedenfor beskrevne arbejdshandlinger, der er godkendt af Ministeriet for Fødevarer, Landbrug og Fiskeri, og som er aftalt med [Minkavler ApS] i aftalebrev indgået den [dato] vedrørende oplysningerne i Oplysningsskemaet.

|  |
| --- |
| **Fanen ”Basisoplysninger”** |
| **Ref.** | **Arbejdshandlinger** | **Observationer** |
| **Sektion 1: Generelle virksomhedsoplysninger (§ 2)** |
| B1.1 | Vi har kontrolleret, hvorvidt oplysningerne om 1. regnskabsgrundlaget
2. revisorerklæringer
3. datoen for regnskabsårets afslutning

er i overensstemmelse med det anvendte regnskabsgrundlag. | [Vi fandt…] |
| B1.2 | Vi har kontrolleret, hvorvidt oplysningerne om1. Selskabsform
2. CVR-nr.

er i overensstemmelse med registreringerne på cvr.dk. |  |
| B1.3 | Vi har undersøgt, hvorvidt eventuelle revisorerklæringer om regnskabsgrundlagene indeholder en modificeret konklusion eller omtale af væsentlig usikkerhed om fortsat drift. |   |

|  |
| --- |
| **Sektion 2: Ikke-økonomiske oplysninger for 2020** |
| B2.1 | Vi har foretaget fysisk kontrol af “*Samlet bur- og staldkapacitet målt på antal burpladser i 2020*”. |  |
| B2.2 | Vi har afstemt oplysningerne om “*Tilladt produktion jf. gældende miljøtilladelse(r) i 2020*”, “*Evt. yderligere tilladt produktion jf. gældende miljøtilladelse(r) i 2020*” og ”*Årstal for udstedelse af gældende miljøtilladelse(r) i* 2020” til virksomhedens miljøtilladelse(r). |  |
| **Sektion 5: Oplysninger vedrørende indtjening fra erstatningsberettiget virksomhed** |
| B5.1 | Vi har kontrolleret fuldstændigheden af den oplyste indtjening fra erstatningsberettiget minkvirksomhed i perioden fra 1. januar 2021 frem til tidspunktet for indgivelse af indtastningsskemaet ved at gennemgå indtægtskonti i bogføringen for perioden 1. januar 2021 til og med den anførte opgørelsesdato. |  |
| B5.2 | Vi har, baseret på vores forståelse af virksomheden, forespurgt ledelsen om, hvorvidt der har været indtægter fra erstatningsberettiget minkvirksomhed efter den 1. januar 2021 til og med den anførte opgørelsesdato, der ikke er bogført. |  |

|  |
| --- |
|  |
| **Fanen ”Resultatopgørelse og balance”** |
| **Ref.** | **Arbejdshandlinger** | **Observationer** |
| RB1 | Vi har afstemt beløbene for alle regnskabsår i sektion 4: “*Den samlede virksomhed*” til regnskabsgrundlaget for de respektive regnskabsår. I det omfang beløbene ikke fremgår af regnskabsgrundlaget, har vi afstemt beløbene til underliggende specifikationer og afstemt disse til regnskabsgrundlaget. |  |
| RB2 | Vi har kontrolleret, at fordelingen mellem “*Erstatningsberettiget virksomhed (minkrelateret virksomhed)*” (sektion 1), “*Kompensationsberettiget ikke-minkrelateret virksomhed*” (sektion 2) og ”*Ikke-erstatningsberettiget virksomhed (ikke-minkrelateret virksomhed)*” (sektion 3) er foretaget i overensstemmelse med principperne i Vejledningen. |  |
| RB3 | Vi har kontrolleret, at såfremt der er foretaget fordelinger af indtægter og omkostninger i sektion 1, 2 og 3, som ikke findes i den interne bogføring, er sådanne fordelinger beskrevet i sektion 6. |  |
| RB4 | I det omfang sektion 4: ”*Den samlede virksomhed*” udviser differencer (markeret med rødt i skemaet), som ikke kan antages blot at være udtryk for afrundingsdifferencer, har vi sammenholdt den anførte forklaring i sektion 5 med underliggende dokumentation. |  |
|  | ***Handlingerne RB5\* - RB10\* udføres kun, såfremt regnskabsgrundlaget for det/de pågældende regnskabsår ikke indeholder en erklæring om revision eller udvidet gennemgang.*** *I modsat fald anføres “N/A”.* |  |
| RB5\* | Vi har stikprøvevist kontrolleret forekomst og periodisering af ”*Omsætning inkl. andre driftsindtægter*” for ”*Regnskabsår 2019*” i sektion 1 og 2 til faktura og bankindbetaling.*Stikprøven udvælges således:**Stikprøven skal bestå af 2,5 % af antallet af indtægts­posteringer.**Stikprøven skal dog mindst udgøre 10 indtægtsposteringer og maksimalt 20 indtægtsposteringer.**De 5 indtægtsposteringer med størst værdi skal udvælges.* *Den resterende del af stikprøven udvælges tilfældigt.*  |  |
| RB6\* | Vi har stikprøvevist kontrolleret forekomst og periodisering af ”*Omsætning inkl. andre driftsindtægter*” for ”*Regnskabsår 2020*” i sektion 1 og 2 til faktura og bankindbetaling.*Stikprøven udvælges således:**Stikprøven skal bestå af 5 % af antallet af indtægts­posteringer.**Stikprøven skal dog mindst udgøre 20 indtægtsposteringer og maksimalt 40 indtægtsposteringer.**De 10 indtægtsposteringer med størst værdi skal udvælges.* *Den resterende del af stikprøven udvælges tilfældigt.*  |  |
| RB7\* | Vi har for regnskabsårene 2019 og 2020 i sektion 1 og 2 kontrolleret, hvorvidt de beløb, der indgår i periodeafgrænsningsposter, kan afstemmes til underliggende bilag og er periodiseret korrekt. |  |
| RB8\* | Vi har stikprøvevist kontrolleret fuldstændighed og periodisering af omkostninger vedrørende regnskabsåret 2020 i sektion 1 og 2.*Stikprøven udvælges således:**Stikprøven skal udgøre 40 posteringer i bogføringen udvalgt på tværs af omkostningskonti. Heraf udvælges 20 fra perioden seks måneder før starten af regnskabsåret 2020 og 20 fra perioden tre måneder efter udløbet af regnskabsåret 2020.**Der udvælges kun posteringer på mindst DKK 5.000, med mindre den anførte stikprøvestørrelse derved ikke kan opnås.* |  |
| RB9\* | Vi har for regnskabsårene 2019 og 2020 i sektion 1 og 2 afstemt ”*Likvide beholdninger*” og lån til ekstern dokumentation.*De afstemte lån anføres under ”Observationer”.* |  |
| RB10\* | Vi har for regnskabsårene 2019 og 2020 i sektion 1 og 2 afstemt ”Udskudt skatteaktiv” og ”Hensættelse til udskudt skat” til opgørelse heraf og kontrolleret denne opgørelse til de regnskabsmæssige og skattemæssige værdier. |  |
|  |
| **Fanen ”Arbejdstimer og timeløn”** |

|  |  |  |
| --- | --- | --- |
| AT1 | Vi har kontrolleret, hvorvidt fordelingen mellem “*Minkpasning*” (sektion 1), ”*Pelsning eller øvrige minkaktiviteter*” (sektion 2) og “*Ikke-minkrelateret virksomhed*” (fremgår ikke af fanen) er foretaget i overensstemmelse med principperne i Vejledningen, og om det således alene er timer og løn vedrørende henholdsvis ”*Minkpasning*” og ”*Pelsning eller øvrig minkaktivitet*”, som indgår i fanen “*Arbejdstimer og timeløn*”. *Se revisorinstruksen afsnit 4.7 for vejledning.* |  |
| AT2 | I sektion 1 har vi for medarbejdere kontrolleret, hvorvidt “*Samlet antal timer”* i den enkelte gruppestemmer med summerne af timer anvendt til *”Minkpasning”* ifølge underliggende dokumentation i form af ansættelseskontrakt eller lignende for de pågældende medarbejdere for den periode, den enkelte medarbejder har været ansat. I det omfang, der er medtaget timer for overarbejde, har vi kontrolleret, hvorvidt sådanne timer kan afstemmes til et timeregistreringssystem. |  |
| AT3 | I sektion 1 har vi for “*Ejer(e)*” og ”*Medhjælpende ægtefælle(r)*” kontrolleret, hvorvidt “*Samlet antal timer*” er opgjort i overensstemmelse med Vejledningen.*Det anvendte princip anføres under “Observationer”.* |  |
| AT4 | I sektion 1 har vi for medarbejdere kontrolleret, hvorvidt “*Samlet faktisk udbetalt løn”* kan afstemmes til underliggende dokumentation i form af udskrifter fra lønsystem, lønsedler eller eIndkomst for hver enkelt gruppe af medarbejdere. |  |
| AT5 | I sektion 1 har vi for ”*Ejer(e)*” og ”*Medhjælpende ægtefælle(r)*” kontrolleret, hvorvidt ”*Samlet faktisk udbetalt løn”* er opgjort i overensstemmelse med Vejledningen. *Det anvendte princip anføres under “Observationer”.* |  |
| AT6 | I sektion 1 har vi kontrolleret, hvorvidt *“Reduktion for særskilt afregnet overtidsbetaling”* stemmer med underliggende dokumentation i form af udskrifter fra lønsystem, lønsedler eller lignende for hver enkelt gruppe af medarbejdere og for ”*Ejer(e)*” og ”*Medhjælpende ægtefælle(r)*”. *I det omfang overtidstillægget ikke fremgår direkte af dokumentationen, kan det være nødvendigt at beregne den andel af den samlede betaling for overtid, som ligger ud over antal overarbejdstimer multipliceret med den normale timesats.* |  |
| AT7 | I sektion 2 har vi kontrolleret, hvorvidt “*Samlet antal timer”* anvendt til ”*Pelsning eller øvrige minkaktiviteter*” kan afstemmes til underliggende dokumentation i form af ansættelseskontrakt eller lignende for de pågældende medarbejdere for den periode, den enkelte medarbejder har været ansat. |  |
| AT8 | I sektion 2 har vi kontrolleret, hvorvidt “*Samlet faktisk udbetalt løn”* anvendt til ”*Pelsning eller øvrige minkaktiviteter*” kan afstemmes til underliggende dokumentation i form af udskrifter fra lønsystem, lønsedler eller eIndkomst for hver enkelt gruppe af medarbejdere og for Ejer(e) og medhjælpende ægtefælle(r). |  |
| AT9 | I sektion 1 har vi for “*Medarbejdere*” og “*Ejer(e) og medhjælpende ægtefælle(r)*” kontrolleret, hvorvidt eventuelle anførte korrektioner til de indtastede oplysninger under ”*Bemærkninger*”- i det omfang beløbene dækker over lønudbetalinger - stemmer med underliggende dokumentation fx i form af udskrifter fra lønsystem eller lønsedler. *Såfremt beløbene ikke dækker over lønudbetalinger anføres “N/A, omfatter ikke lønudbetalinger” under “Observationer”.* |  |
| AT10 | I sektion 1 har vi kontrolleret, hvorvidt eventuelle anførte korrektioner til de indtastede oplysninger under ”*Bemærkninger*” - i det omfang beløbene dækker over lønudbetalinger, er udbetalt for tilsvarende forhold for de foregående fire regnskabsår.*Såfremt beløbene ikke dækker over lønudbetalinger, anføres “N/A, omfatter ikke lønudbetalinger” under “Observationer”.* |  |

|  |
| --- |
|  |
| **Fanen ”Anlægskartotek”** |
| **Ref.** | **Arbejdshandlinger** | **Observationer** |
| AK1 | Vi har kontrolleret, at alle aktiver i anlægskartoteket i fanen ”*Anlægskartotek*” fremgår af det anlægskartotek, som ligger til grund for det anførte regnskabsår. |  |
| AK2 | Vi har foretaget kontrol af den fysiske tilstedeværelse af samtlige aktiver i anlægskartoteket i fanen *“Anlægskartotek”*.I det omfang der ved kontrollen er konstateret fejl, har vi påset, at disse er rettet i anlægskartoteket. |  |
|  |
| **Fanen ”Rettighedshavere”** |
| **Ref.** | **Arbejdshandlinger** | **Observationer** |
| RH1 | Handling RH1 er kun relevant, såfremt virksomheden har ansøgt om forskud på erstatning og kompensation i henhold til“*Bekendtgørelse om minkvirksomheders ansøgning om erstatning og kompensation som følge af aflivning af og midlertidigt forbud mod hold af mink som følge af COVID-19 og om visse dele af erstatningen og kompensationen*“. I modsat fald anføres “N/A”.Vi har kontrolleret, at alle rettighedshavere ifølge det til brug for ovennævnte ansøgning udarbejdede skema 1 i “Minkvirksomhedens samtykkeerklæring” fremgår af fanen “*Rettighedshavere*”. |  |
| RH2 | Vi har gennemgået en liste omfattende samtlige virksomhedens kendte, nuværende kreditorer med ledelsen og forespurgt om, hvorvidt kreditorerne har rettigheder over virksomhedens aktiver og påset, hvorvidt eventuelle rettigheder fremgår af fanen “*Rettighedshavere*”.*Opgørelsesdatoen for kreditorlisten anføres under “Observationer”.* |  |
| RH3 | For kreditorer, som leverer maskiner, har vi for ubetalte fakturaer vedrørende maskinkøb kontrolleret, hvorvidt eventuelle ejendomsforbehold ifølge fakturaen eller købsaftalen fremgår af fanen “*Rettighedshavere*”.  |  |
| RH4 | Vi har foretaget opslag i personbogen, bilbogen, tingbogen og andelsboligbogen og kontrolleret, at alle rettigheder registreret heri fremgår af fanen “*Rettighedshavere*”. |  |
| RH5 | Vi har kontrolleret, at alle rettigheder i medfør af tinglysningslovens regler om tilbehørspant fremgår af fanen *“Rettighedshavere”*. |  |
| RH6 | Vi har lavet skriftlige forespørgsler til alle virksomhedens finansielle kreditorer om hvilke rettigheder, de har i virksomhedens aktiver. |  |
| RH7 | Vi har gennemlæst det seneste årsregnskab for virksomheden og kontrolleret, hvorvidt rettigheder omtalt heri fremgår af fanen “*Rettighedshavere*”. |  |
|  |  |  |

|  |
| --- |
| **Fanen ”Basisoplysninger”** *(fortsat)* |
| **Ref.** | **Arbejdshandlinger** | **Observationer** |
| B4.1 | Vi har kontrolleret, hvorvidt angivelserne i sektion 4: ”*Anlægskartotek og rettighedshavere*” er i overensstemmelse med oplysningerne i fanerne ”*Anlægskartotek*” og ”*Rettighedshavere*” samt vores observationer af de udførte arbejdshandlinger vedrørende disse faner. |  |
|  |  |  |

|  |
| --- |
| **Fanen ”Genoptagelse (§ 2, 1, litra a,b)”** *(hvis relevant)* |
| **Ref.** | **Arbejdshandlinger** | **Observationer** |
| G1 | Vi har sammenholdt redegørelsen for virksomhedens situation (punkt 1) med vores viden om virksomhedens situation. |  |

X-by, den XX. XXXX 20XX

**Revisionsfirma**

CVR-nr. XX XX XX XX

NN

statsautoriseret/registreret revisor

mnexxxxx